《君子行》
明代·卢龙云

君子防未然，世道险且艰。谈笑有戈矛，平地生波澜。

众言成市虎，三至惑大贤。燕石能混璧，野鸟易为鸾。

谁云古达者，不畏嫌疑间。御寒以重裘，君其善自全。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。